

**DPR Tanulmánykötet 2023**

**Publikációs követelmények**

A tanulmányokat ISBN számmal ellátott kötetben kívánjuk közre adni. A publikációkat minimum 8 (20 e karakter) maximum 12 oldal terjedelemben (max. 40 e karakter), MS Word formátumban várjuk. A használandó betűtípus: Times New Roman, 12 pontos betűnagyság, szimpla sorköz, sorkizárt igazítás, szövegbeni hivatkozás, irodalomjegyzék az [APA előírásai](https://179a62ed-d984-403d-81be-3c8dc83f4616.filesusr.com/ugd/8838b0_be6799de087b42eea45492b71d75d361.pdf) szerint.

A szaklektorált tanulmánykötet várhatóan 2023. márciusában jelenik meg.

Javaslat a tanulmány felépítésére:

* **Absztrakt**
	+ A tanulmány lényegi összefoglalója, 400 és 800 karakter közötti terjedelemben általános alannyal írva. Tartalma: a tanulmány témája, célja, módszertana röviden, néhány főbb eredmény és/vagy következtetés. Az absztraktban nem kell utalni a tanulmány fejezeteire.
	+ Kulcsszavak: 3–5 kulcsszó felsorolása
* **Abstract:** A magyar absztrakt tükörfordítása „academic english” stílusban írva
	+ Keywords: 3–5 kulcsszó felsorolása
* **JEL kód:** (Elérhetőség itt: <https://www.aeaweb.org/econlit/jelCodes.php?view=jel>)
* **Bevezetés**
	+ Tartalma: a tanulmány témája és célja, a téma aktualitása, a tudományos probléma bemutatása, esetleges kutatási kérdések, módszertan röviden, az utolsó bekezdés: a tanulmány felépítése.
* **Elméleti háttér**
	+ Tartalma: az eredmények értelmezését, megítélését segítő fogalmi és kontextuális megalapozás, pontos hivatkozások feltüntetésével
* **Módszertan**
	+ Tartalma: kutatási kérdések, minta, különös tekintettel a felhasznált adatokra és a feldolgozás módszerére
* **Eredmények**
	+ Amennyiben szükséges, akkor a tanulmányban alfejezetekkel is tagolhatjuk a mondanivalónkat
	+ A pontosan elkészített táblázatok és ábrák adatait felesleges szövegesen megismételni, elég azokra hivatkozni és értelmezni a jelentésüket. Az ábrákra, táblázatokra a szövegben az ábrák, táblázatok előtt utalni kell. Pl. A következő táblázat (1. táblázat) azt mutatja be, hogy…
	+ Táblázatok esetén fontos, hogy a táblázat sorainak és/vagy oszlopainak önmagában, a tanulmány szövegének az ismerete nélkül is egyértelmű legyen a jelentése.
	+ Az ábrák jelentése a tanulmány szövegének az ismerete nélkül is legyen egyértelmű. Az Excelben készített ábrákat és azok adatállományát kérjük külön Excel fájlban is megküldeni a tördelőszerkesztés elősegítésére. Javasolt az ábrákat PowerPointban elkészíteni, majd onnan képként beilleszteni
	+ Felsorolás: egységes felsorolás jellel és behúzással, szimpla sorköz, sorkizárt. A felsorolás után egy üres sor van.
	+ Rövidítések, idegen szavak: A nem közismert idegen szavak és rövidítések jelentését első előfordulásukkor kérjük megadni.
	+ Kötőjel: Mind a folyamatos szövegben, mind a táblázatokban és ábrákban különböztessék meg a rövid és a nagykötőjelet.
* **Összegzés**
	+ Tartalma: a tanulmány célja, témája, majd mit tettek a cél érdekében (pl. szakirodalom bemutatás, saját kutatás stb.) és milyen főbb eredményei vannak, mik a következtetések, javaslatok. Az összegzés végén érdemes kitérni a jövőbeli kutatási irányokra.
* **Felhasznált irodalom**
	+ Az egyes tételek ABC sorrendben. Az irodalomjegyzékben csak olyan tételek szerepelhetnek, amelyekre hivatkozás is történt, illetve a hivatkozott irodalmak mindegyikének szerepelnie kell az irodalomjegyzékben is.
	+ Minden olyan irodalomtételnél, ahol van DOI azonosító, fel kell tüntetni! Javasolt keresési felület: <https://search.crossref.org/>

**Példák a felhasznált irodalom feltüntetésére**

**Önálló könyvre történő hivatkozásnál:**

**Romsics Ignác (1998): Nemzet, nemzetiség és állam. Budapest, Napvilág Kiadó, 124. p.**

**Gyűjteményes kötetre történő hivatkozásnál:**

Kaproncay Péter (1999): A koszovói konfliktus történelmi és kulturális háttere. In. Krausz Tamás (szerk.): A Balkán-háborúk és a nagyhatalmak. Budapest., Napvilág Kiadó, 23-36. p.

**Folyóirat cikkre történő hivatkozásnál:**

**Gulyás László (2008): Regionalizációs törekvések és etnoregionalizmus a poszt-kommunista Szlovákiában, 1989-1998. Tér és Társadalom. 2008/4. szám. 205-221. p.**